Diari Oficial de la Generalitat Valenciana


Sumari del DOGV 6970, del 21-02-2013 (2013/846)

Notificació de la sentència dictada en el juí verbal número 2002/2010.
----------------------------------------------------------------------

### Dades del document

Número de DOGV
:   6970

Data del DOGV
:   21-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/846


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el juí verbal número 2002/2010. [2013/846]  
Juí verbal 002002/2010  
En el juí a què es fa referència s'ha dictat la resolució que, literalment, és com es diu:  
«Sentència número 000076/2011  
Jutgessa que la dicta: M.ª Isabel Tena Franco.  
Lloc: València.  
Data: 4 d'abril de 2011.  
Part demandant: Iberdrola Generación, SAU.  
Advocat/ada: -  
Procuradora: María Gisbert Rueda.  
Part demandada: Lya Scp.  
Advocat/ada: -  
Procurador/a: -  
Objecte del juí: altres verbals.  
Fets   
Primer. Iberdrola Generación, SAU, a través de la seua representació processal, va presentar una demanda de juí verbal contra Lya Scp, la qual va ser admesa a tràmit. Sol·licita que es dicte una sentència que estime íntegrament la demanda i que condemne la part demandada a pagar a l'actora la suma de 487,34 euros i els interessos legals, imposant-li les costes processals.   
Segon. Una vegada admesa la demanda, les parts van ser citades a juí. Al juí va comparéixer només la part actora, i no ho va fer la part demandada i per això va ser declarada en rebel·lia. La part actora es va ratificar en la seua demanda i va proposar una prova, que li va ser admesa:  
Documental per reproducció dels documents aportats a la seua demanda i al juí. Després de ser practicada la prova esmentada, van quedar les actuacions vistes per a sentència.  
Fonaments de dret   
Primer. Pretensions de les parts  
La part actora exercix contra la part demandada una acció personal basada en l'incompliment per la part demandada del contracte de subministrament d'electricitat concertat entre les parts. Sol·licita que es dicte una sentència que estime íntegrament la demanda i que condemne la part demandada a pagar a la part actora la suma de 487.34 euros i interessos legals, imposant-li les costes processals.   
La part demandada no va comparéixer al juí.  
Segon. Qüestió controvertida  
Vistes les postures de les parts, la resolució d'este procediment passa per determinar si entre les parts hui litigants va ser concertat el contracte esmentat per la part actora i si se'n deriva el saldo a favor de la part actora i en contra de la part demandada que hui es reclama.  
  
Tercer. Motivació probatòria  
Al meu parer, la qüestió objecte d'este litigi ha de resoldre's en sentit afirmatiu per considerar que la part actora ha acreditat els fets en els quals fonamenta la seua pretensió. En especial, he de destacar la documental aportada a la demanda, la qual, pel fet de no haver sigut impugnada, produïx el valor de prova plena en contra de la part a qui perjudica, segons establix l'article 326, en relació amb l'article 319 de la Llei d'Enjudiciament Civil. Amb més motiu, la part demandada no ha comparegut al juí per a oposar-se, si pertoca, a la pretensió i provar el fet impeditiu, obstatiu o excloent de la legitimitat d'aquella.   
  
Quart. Conseqüència jurídica   
Aplicant el que establixen els articles 1088 i següents, i 1254 i següents, tots estos del Codi Civil, pertoca dictar una sentència íntegrament estimatòria de la pretensió de l'actora.   
Quint. Interessos i costes  
En matèria d'interessos són deguts els legals en aplicació de l'article 1100 i següents del Codi Civil, en especial l'article 1108.   
  
D'acord amb l'article 394 Llei d'Enjudiciament Civil, és procedent imposar les costes a la part demandada atés que s'estima íntegrament la demanda.   
Dispositiva  
Estime la demanda presentada per Iberdrola Generación, SAU, contra Lya Scp, rebel, i condemne Lya Scp a pagar a la part actora la suma de 487,34 euros, més els interessos legals. Respecte de les costes, pertoca imposar-les a la part demandada.   
Feu saber esta resolució a les parts, i advertiu-los que no és ferma i que s'hi pot interposar un recurs d'apel·lació en el termini de cinc dies, davant d'este Jutjat, que haurà de ser substanciat i resolt per l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil. Per a admetre a tràmit el recurs caldrà acreditar amb l'escrit d'interposició del recurs que s'ha constituït el depòsit previ de 50 euros, en el compte de depòsits i consignacions obert en el Banesto amb el número 4449 per a este Jutjat, que es tornarà si s'estima totalment o parcialment el recurs, i es perdrà si s'admet o confirma la resolució (DA 15a LO 1/2009).  
  
Ho pronuncie, mane i firme.»  
Atés que es desconeix el domicili o residència actuals de la part demandada, per una diligència d'ordenació de 8 de gener de 2013, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el Diari Oficial de la Comunitat Valenciana per un termini de cinc dies per a portar a efecte la diligència de notificació de la sentència al demandat Lya Scp.  
  
València, 8 de gener de 2013.- La secretària judicial: Inmaculada Ripollés Martínez.